Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 282

a) A mesterképzési szakon végzettek ismerik: – a kisebbségek, az etnicitás, az interetnikus és csoportközi viszonyok nemzetközi és hazai tudásanyagát és kutatásmódszertanát, – a folyamatok és jelenségek egymásra hatásának megértését segítő interdiszciplináris ismereteket, – az alkalmazói szintű számítógépes elemzési módszereket, – a kvalitatív elemzési technikák professzionális szintű alkalmazását, – a legjelentősebb hazai etnikai és szociális csoportok helyzetét, a többségi társadalommal való együttélésük különféle konfliktusait, és a konfliktusok kezelésének lehetséges módozatait, – a kutatáshoz és a tudományos munkához szükséges problémamegoldó technikákat, – szakmai etikai normákat és alkalmazásukat.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes